Prva bitka kod Châtillona
<s>Bitka kod Châtillona se odigrala 5. jula 1793. godine na zapadu Francuske za vrijeme Vandejskog rata između vandejskih kontrarevolucionarnih pobunjenika na jednoj, i snaga republikanske vlade na drugoj strani.</s><s>Do nje je došlo nakon što je mladi republikanski general François-Joseph Westermann poduzeo smjelu ofanzivu u samo središte pobunjeničke teritorije u Vandeji, te 3. jula u bitci kod Moulin-aux-Chèvresa zauzeo Châtillon-sur-Sèvre, mjesto koje je predstavljao neslužbeni glavni grad pobunjenika.</s><s>Poraženim pobunjeničkim vođama Henriju de La Rochejaquelinu i Louisu de Lescureu su se, pak, u obližnjem Choletu pridružile pojačanja pod komandom Charlesa de Bonchampsa, Nicoilasa Stoffleta i Gasparda de Marignyja, čime je pobunjenička vojska narasla na oko 20000 ljudi, daleko više od Westermannove armije.</s><s>Ona je krenula ponovno zauzeti Châtillon; bitka je otpočela 5. jula u 10 ujutro hicima iz pobunjeničkog topa Marie-Jeanne.</s><s>Republikanci su bili  potpuno iznenađeni te je došlo do konfuzije u njihovim redovima, a što su napadači iskoristili da brzo prodru u grad.</s><s>Westermann uopće nije stigao organizirati obranu, nego je umjesto toga zajahao konja i zajedno sa oko 500 konjanika pobjegao prema Bressuireu.</s><s>Ostatak njegove vojske je bio zarobljen, pri čemu je veliki broj zarobljenika bio masakriran od strane pobunjenika; dok je pobunjenički vođa Louis de Lescure pokušao spriječiti svoje vojnike da ubijaju zarobljenike, de Marigny ih je na to ne samo poticao, nego i inzistirao da sam sudjeluje u ubijanju, te je vlastitim rukama ubio 75 zarobljenika.</s><s>Bitka je predstavljala jednu od najvećih pobjeda pobunjenika u ratu i najvećih poraza republikanaca.</s><s>Westermann, koji se smatrao odgovornim za katastrofu, izveden je pred vojni sud i jedva je izbjegao pogubljenje zbog izdaje.</s>

<s>Izvori</s>

<s>Literatura 
 Yves Gras, La Guerre de Vendée, éditions Economica, 1994, p.54.
 , p.189-191.</s>

<s>1793
Vandejski rat</s>

